stanford-oval/wikipedia huggingface dataset:
Englanninkielinen Wikipedia

| Englanninkielinen Wikipedia |
| --- | --- |


Verkkosivusto:  en.wikipedia.org
Slogan:  The Free Encyclopedia
Kaupallinen:  ei
Tyyppi:  verkkotietosanakirja
Rekisteröinti:  vapaaehtoinen
Kielet:  englanti
Omistaja:  Wikimedia Foundation
Avattu:  15. tammikuuta 2001
Nykyinen tila:  aktiivinen
Englanninkielinen Wikipedia on Wikipedian englanninkielinen versio. Englanninkielisessä Wikipediassa on noin 6 894 000 artikkelia. Se aloitettiin 15. tammikuuta 2001, joten se oli Wikipedian ensimmäinen versio. Englanninkielinen Wikipedia on aina ollut artikkelimäärältään Wikipedian suurin. Marraskuussa 2022 sen artikkelien osuus Wikipedian kaikista artikkeleista oli 11,0 prosenttia.
Englanninkielisessä Wikipediassa esimerkiksi Yhdysvaltoihin liittyvät artikkelit pyritään kirjoittamaan amerikanenglannilla, Australiaan liittyvät artikkelit australianenglannilla ja niin edelleen.
Historia

Kesäkuusssa 2007 englanninkielisessä Wikipediassa oli 24,0 prosenttia kaikista artikkeleista kaikissa Wikipedioissa. Osuus oli 17,7 prosenttia heinäkuussa 2012 ja 12,9 prosenttia kesäkuussa 2016. Osuus on laskenut vuodesta 2003 lähtien.
Miljoonan artikkelin raja ylittyi maaliskuussa 2006. Miljoonas artikkeli oli Jordanhillin rautatieasemasta kertonut ”Jordanhill railway station”, joka luotiin 1. maaliskuuta 2006. Syyskuussa 2007 englanninkielisessä Wikipediassa oli yli 2 miljoonaa artikkelia, ja Wikipedian täyttäessä 10 vuotta tammikuussa 2011 artikkeleita oli yli 3,5 miljoonaa. Englanninkielinen Wikipedia ylitti 4 miljoonan artikkelin rajan 13. heinäkuuta 2012 ja 5 miljoonan artikkelin rajan 1. marraskuuta 2015. 6 miljoonan artikkelin raja ylitettiin 23. tammikuuta 2020. 13. tammikuuta 2021 englanninkieliseen Wikipediaan oli tehty yhteensä yli miljardi muokkausta.
Englanninkielisen Wikipedian kaikkien artikkeleiden yhteenlaskettu koko pakattuna oli 6,2 gigatavua lokakuussa 2010. Elokuussa 2020 koko oli 18,6 gigatavua.
Kiistat

Valtavirran lehdistössä on raportoitu englanninkielisessä Wikipediassa olleista erilaisista uhkaamis- ja nettikiusaamistapauksista. Vuonna 2008 Glen A. Wilson High School oli uhkausviestin kohteena, ja vuonna 2006 12-vuotias poika pidätettiin tämän kohdistettua uhkauksen Wikipediassa Niles West High Schoolia kohtaan.
Oxfordin yliopiston vuonna 2013 julkaiseman tutkimuksen johtopäätöksen mukaan englanninkielisen Wikipedian kiistellyimmillä artikkeleilla on taipumusta olla laajemman mittakaavan aiheista, kun taas muun kielisten Wikipedioiden kiistellyimmät artikkelit vaikuttavat olevan alueellisista aiheista. Tutkimuksessa havaittiin, että seuraavat englanninkielisen Wikipedian artikkelit olivat kiistellyimpiä: George W. Bush, anarkismi, Muhammed, luettelo WWE:n työntekijöistä, ilmaston lämpeneminen, ympärileikkaus, Yhdysvallat, Jeesus, rotu ja älykkyys sekä kristinusko.
Wikipedian sisäiset julkaisut

Wikipedian yhteisön tuottamia uutisjulkaisuja on mm. The Signpost, jota on julkaistu englanninkielisessä Wikipediassa tammikuusta 2005 lähtien. Muita tämänhetkisiä tai menneitä yhteisön avulla tuotettuja julkaisuja ovat mm. ”Wikiworld”-sarjakuva, Wikipedia Weekly -podcast sekä eri Wikiprojektien uutistiedotteet.
Aiheesta muualla

Wikipedia, vapaa tietosanakirja
Kuvia tai muita tiedostoja aiheesta Englanninkielinen Wikipedia Wikimedia Commonsissa
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
Englanninkielisen Wikipedian artikkelimäärän kehitys vuosina 2001–2018.
Ferran Soriano

Ferran Soriano
Ferran Soriano i Compte (s. 16. kesäkuuta 1967 Barcelona) on espanjalainen yritysjohtaja, joka on toiminut Englannin Valioliigassa pelaavan Manchester City FC:n toimitusjohtajana vuodesta 2012 lähtien. Hän on samalla myös samaan konserniin kuuluvien City Football Groupin ja New York City FC:n toimitusjohtaja.
Sorianosta tuli vuonna 2003 FC Barcelonan talousasioista vastaava varapuheenjohtaja Joan Laportan hallinnossa. Hän erosi tehtävästään vuonna 2008. Hänet valittiin 2009 Spanairin hallituksen puheenjohtajaksi. Yhtiö joutui lopettamaan toimintansa talousvaikeuksien vuoksi vuonna 2012.
Esakallio

| Esakallio |
| --- | --- |

Osoite:  Salontie 40, 31400 Somero
Koordinaatit:  60°36.695′N, 023°31.491′E
Valmistumisvuosi:  1965
Omistaja:  Someron Esa ry
Kerrosala:  600 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Esakallio on tanssilava Somerolla Salontien varressa, lähellä Someron keskustaa. Tanssilattian pinta-ala on 600 m², ja lava on avoinna huhtikuun loppupuolelta lokakuun alkupuolelle. Tanssilavaa ylläpitää somerolainen urheiluseura Someron Esa, ja se avattiin yleisölle juhannuksena 1965.
Tomi Lindblomin kirjoittama Esakallion 50-vuotishistoriikki, Kymmenen legendan Esakallio, julkaistiin kesällä 2018.
Aiheesta muualla

Esakallio, Somero Someron Esa ry. Viitattu 2.5.2011.
Kuvia tai muita tiedostoja aiheesta Esakallio Wikimedia Commonsissa
Edm (makuuvaunu)

| Edm |
| --- | --- |
 Edm 28511 Tampereella junassa P 265.
Perustiedot
Tyyppi:  makuuvaunu
Liikennöitsijä:  VR
Valmistaja:  Talgo, Transtech
Lukumäärä:  50 (tilattu yhteensä 59)
Valmistusvuodet:  2005–2006, 2010–2011, 2016–2017
Numerointi:  28501–28550
Makuupaikkoja:  38
Lempinimi:  Edam
Tekniset tiedot
Huippunopeus:  160 km/h
Paino:  59 t
Pituus:  26 400 mm
Leveys:  3 200 mm
Korkeus:  5 200 mm
Raideleveys:  1 524 mm
Telit:  TB201
Suurin akselipaino:  19 t
Edm on VR:n omistama kaksikerroksinen makuuvaunutyyppi. Edm-vaunut on valmistettu Otanmäen vaunutehtaalla Vuolijoella (vuodesta 2007 alkaen osa Kajaania). Niitä käytetään pääradan yöjunissa välillä Helsinki–Rovaniemi–Kemijärvi sekä välillä Helsinki–Kolari vanhojen sinisten makuuvaunujen eli CEmt-vaunujen ohella.
Vaunussa on 38 makuupaikkaa. Matkatavaroita voi kuljettaa hytissä ja junan matkatavaravaunuissa. Koko vaunun alueella on GSM-kuuluvuus. Koko vaunu on ilmastoitu. Jokaisessa hytissä ja vaunun julkisissa tiloissa on savuilmaisimet.
Hankinta ja käyttöönotto > I-valmistussarja

VR-Yhtymä ja Talgo Oy sopivat 29. lokakuuta 2003 20 makuuvaunun tilauksesta, jonka arvo oli noin 59 miljoonaa euroa. Tilaukseen sisältyi optio toisesta 20 vaunun erästä.
Ensimmäinen vaunu – numeroltaan 28501 – valmistui koeajoihin lokakuussa 2005. Vaunu palautettiin tehtaalle ja toimitettiin vaunun 28502 kanssa joulukuussa 2005. Uudet makuuvaunut otettiin kaupalliseen liikenteeseen 1. helmikuuta 2006. Vaunujen ensimmäinen junavuoro oli P 61 Helsingistä Rovaniemelle.
Valmistuessaan Edm-vaunut korvasivat vähitellen sinisten CEmt-makuuvaunujen vanhimman valmistuserän.
Hankinta ja käyttöönotto > II-valmistussarja

Toukokuussa 2005 – ennen kuin yhtäkään vaunua oli valmistunut – oli VR ilmoittanut, ettei se aio käyttää optiotaan. VR:llä oltiin arvioitu, että uusia makuuvaunuja ei tarvitse tilata, ennen kuin vasta vuoden 2015 tienoilla.
Valtio kiirehti kalustohankintojen kanssa aluepoliittisista syistä. VR-Yhtymän ylimääräisessä yhtiökokouksessa valtion omistajaohjauksesta vastannut ministeri Jyri Häkämies (kok.) päätti, että VR tilaa 20 makuuvaunua. Tilauspäätös johti VR-Yhtymän hallituksen puheenjohtaja Antti Lagerroosin ja pääjohtaja Henri Kuitusen eroon.
Toisesta makuuvaunuerästä järjestettiin EU-säännösten mukainen kilpailutus. Vaunutilauksesta olivat kiinnostuneita Transtech ja Alstom. Sopimus Transtechin kanssa tehtiin 17. huhtikuuta 2009 ja tilauksen arvoksi tuli noin 60 miljoonaa euroa.
Toisen valmistuserän ensimmäiset vaunut valmistuivat toukokuun 2010 lopulla, ja ne toimitettiin 2. kesäkuuta 2010. Vaunut saivat heti valmistuessaan vihervalkoisen värityksen ja eurooppalaisen standardinumeron. Kaupalliseen liikenteeseen vaunut otettiin kesä-heinäkuun 2010 aikana.
Hankinta ja käyttöönotto > III-valmistussarja

VR teki Transtechin kanssa sopimuksen 10 makuuvaunun toimittamisesta 2. huhtikuuta 2015. Vaunut toimitettiin vuosina 2016–2017.
Hytit

Ala- ja välitasolla on 11 hyttiä, joiden pinta-ala on 3,3 m². Ylätasolla on 8 hyttiä pinta-alaltaan 4,2 m² ja ne ovat suihkullisia. Osa alatason hyteistä voidaan yhdistää väliovella neljän hengen hyteiksi.
Vaunuissa on yksi 4,0 m²:n invahytti, joka sijaitsee alatasolla.
Välitasolta löytyy lemmikeille kaksi paikkaa, joista löytyy kopalle syvennys, jonka koko on 50 cm × 80 cm × 90 cm.
Allergisille on varattu kaksi hyttiä välitasolta.
WC-tilat

Vaunussa on WC-tiloja 2 kpl; välitasolla on pieni WC ja alatasolla inva-WC, jossa on myös lastenhoitotila.
Välitasolla on suihku, joka on tarkoitettu ala- ja välitason matkustajille.
Jokaisessa ylätason hytissä on oma WC ja suihku.
Eric Christian Olsen

| Eric Christian Olsen |
| --- | --- |

Henkilötiedot
Syntynyt: 31. toukokuuta 1977 (ikä 47) Eugene, Oregon, Yhdysvallat
Ammatti:  näyttelijä
Puoliso:  Sarah Wright (vih. 2012)
Lapset:  2
Näyttelijä
Aktiivisena:  1997–
Aiheesta muualla
ericchristianolsen.net
IMDb 
Elonet
Eric Christian Olsen (s. 31. toukokuuta 1977) on yhdysvaltalainen näyttelijä. Hän näyttelee muun muassa etsivä Marty Deeksiä CBS:n televisiosarjassa NCIS: Los Angeles. Hän on ollut naimisissa vuodesta 2012 ja hänellä on kaksi lasta.
Yksityiselämä

Olsen on naimisissa näyttelijä Sarah Wrightin kanssa. Pari avioitui vuonna 2012, ja he asuvat kahden lapsensa kanssa Los Angelesissa.
Aiheesta muualla

Eric Christian Olsen Internet Movie Databasessa. (englanniksi)
Foxfire

Foxfire voi tarkoittaa ainakin seuraavia:
Foxfire, Anya Setonin romaani vuodelta 1951
Foxfire: Confessions of a Girl Gang, Joyce Carol Oatesin romaani vuodelta 1993
Ole aina luonani (Foxfire), Setonin romaaniin perustuva yhdysvaltalainen draamaelokuva vuodelta 1955
Foxfire, Oatesin romaaniin perustuva yhdysvaltalainen draamaelokuva vuodelta 1996.
Foxboro Stadium

| Foxboro Stadium |
| --- | --- |

Rakennuksen tiedot
Sijainti:  Foxborough, Massachusetts, Yhdysvallat
Koordinaatit:  42°5′33″N, 71°16′3″W
Rakennustyöt aloitettu:  23. syyskuuta 1970
Avattu:  15. elokuuta 1971
Suljettu:  19. tammikuuta 2002
Purettu:  Kevät 2002
Omistaja:  Foxboro Stadium Associates
Kenttä:  Nurmi
Kustannukset:  7.1 miljoonaa USD
Aiemmat nimet:  Schaefer Stadium (1971−1983)   Sullivan Stadium (1983−1989)
Käyttäjät
 New England Patriots   New England Revolution   New England Tea Men 
Katsojakapasiteetti
 60 292 
Lisää rakennusartikkeleitaArkkitehtuurin teemasivulla
Foxboro Stadium tai Foxborough Stadium (ennen myös Schaefer Stadium ja Sullivan Stadium) oli monikäyttöinen urheilustadion Foxboroughin kaupungissa, Massachusettsin osavaltiossa, Yhdysvalloissa. Stadion purettiin vuonna 2002 ja sen tilalle rakennettiin Gillette Stadium. Stadion oli NFL-seura New England Patriotsin sekä jalkapalloseura New England Revolutionin kotistadion. Stadion oli myös yksi jalkapallon MM-kilpailujen 1994 sekä naisten jalkapallon MM-kilpailujen 1999 pelipaikoista.
Eläköön (albumi)

| Eläköön Jonna Tervomaa |
| --- | --- | --- |

Studioalbumin tiedot
 Äänitetty : 2013
 Julkaistu: 20. syyskuuta 2013 
 Formaatti: CD, LP, digitaalinen lataus
 Tuottaja(t): Eppu Kosonen
 Tyylilaji: pop rock
 Kesto: 40.58
 Levy-yhtiö: Johanna Kustannus
Listasijoitukset
  Suomen virallinen lista: 4.
Jonna Tervomaan muut julkaisut
| Lemmikit 1998–2008 2008 | Eläköön 2013 | Ääni 2017 |
Eläköön on suomalaisartisti Jonna Tervomaan yhdeksäs studioalbumi. Albumin tuottajana toimi Eppu Kosonen, vastaavana tuottajana Riku Mattila ja sen julkaisi Johanna Kustannus -levy-yhtiö 20. syyskuuta 2013 digitaalisesti ja CD:nä. 1. helmikuuta 2014 albumi julkaistiin vinyylilevynä.
Tervomaa on kertonut laittaneensa oman yhtyeen kokoonpanon lähes kokonaan uusiksi uudella albumilla, sillä hän halusi laittaa lukuisia asioita kokonaan uusiksi. Albumilta on julkaistu singlenä kappaleet "Minä toivon", "Tikapuut" ja "Aika kultainen".
Albumi nousi ensimmäisellä listaviikollaan Suomen virallisen albumilistan neljännelle sijalle ja sitä on myyty kultalevyyn oikeuttava määrä, yli 10 000 kappaletta.
Arviot

Albumi on saanut kriitikoilta pääosin positiivisen vastaanoton, esimerkiksi Ilta-Sanomat antoi sille 4/5 tähteä.
Ilta-Sanomat: ()
Nuorgam: ()
Rumba: ()
Soundi: ()
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Vastaranta | Jonna Tervomaa, Tokela | 4.17 |  |  |  |  |  |  |
| 2. | Ihme | Jonna Tervomaa, Eppu Kosonen | 4.11 |  |  |  |  |  |  |
| 3. | Minä toivon | Jonna Tervomaa, Eppu Kosonen | 3.34 |  |  |  |  |  |  |
| 4. | Tikapuut | Jonna Tervomaa, Eppu Kosonen | 4.13 |  |  |  |  |  |  |
| 5. | Kirkonrotat | Jonna Tervomaa, Tokela | 3.47 |  |  |  |  |  |  |
| 6. | Saa kukoistaa | Jonna Tervomaa | 3.46 |  |  |  |  |  |  |
| 7. | Aika kultainen | Jonna Tervomaa, Eppu Kosonen | 3.47 |  |  |  |  |  |  |
| 8. | Täällä ei oo mitään nähtävää | Jonna Tervomaa, Eppu Kosonen | 4.40 |  |  |  |  |  |  |
| 9. | Tulta päin | Jonna Tervomaa, Tokela | 4.04 |  |  |  |  |  |  |
| 10. | Lopulta aina | Jonna Tervomaa, Tokela | 5.03 |  |  |  |  |  |  |
Singlet

| Kappale | Julkaistu | Latauslista | Singlelista | Radiolista |
| --- | --- | --- | --- | --- |
| "Minä toivon" | 05/2013 | 14  | – | 3  |
| "Tikapuut" | 08/2013 | – | – | 8  |
| "Aika kultainen" | 01/2014 | – | – | 22  |
Finnlink

| Oy Finnlink Ab |
| --- | --- |
Yritysmuoto:  osakeyhtiö
Perustettu:  14. joulukuuta 1988
Lakkautettu:  31. joulukuuta 2010
Toimitusjohtaja:  Christer Backman
Kotipaikka:  Naantali, Suomi
Tuotteet:  meriliikenteen tavarankuljetus
Liikevaihto:   88,8 milj. € (2008)
Emoyhtiö:  Finnlines Oyj
Kotisivu:  finnlink.fi
Infobox OKVirheellinen NIMI-arvo: 
M/S Finnclipper Korppoossa, matkalla kohti Naantalin satamaa.
FinnLink on osa Finnlinesia, ja se kuljettaa rahtia ja automatkustajia meritse kotipaikkansa Naantalin sataman ja Kapellskärin sataman välillä. Lähtöjä kummastakin satamasta on päivittäin kolme seuraavilla laivoilla:
M/S Finnclipper
M/S Finnfellow
M/S Finnsailor
Lisäksi M/S Finneagle oli reitillä vuoteen 2009 saakka
FinnLinkin toiminta lähtee rahtiliikenteen tarpeista. Laivat eivät poikkea Ahvenanmaalla, ja näin ollen tax-free-myyntiä ei ole. Pisimmillään matka kestää lähes kymmenen tuntia. Nopein matka on iltapäivälähtö Naantalista, jolloin matka Kapellskäriin kestää seitsemän tuntia.
Vuonna 2009 FinnLink kuljetti lähes 112 000 lastiyksikköä, mikä oli 30 prosenttia vähemmän kuin vuonna 2008. Matkustajaliikenteen tärkein kohderyhmä on henkilöautoilla
ja matkailuvaunuilla liikkuvat matkustajat. Vuonna 2009 reitin matkustajamäärä oli 51 000, mikä oli 27 prosenttia edellisvuotta vähemmän.
Vuoden 2010 loppuun saakka Oy Finnlink Ab oli Finnlines-konserniin kuulunut itsenäinen osakeyhtiö, joka oli perustettu vuonna 1988. FinnLink aloitti liikenteensä vuonna 1989 Uudenkaupungin ja Hargshamnin välisellä reitillä. Tällä reitillä kuljetettiin maantieajoneuvojen lisäksi myös junia. Vuonna 1996 tämä linja kuitenkin lakkautettiin, ja yhtiö keskittyi joulukuussa 1996 avattuun Naantalin ja Kapellskärin väliseen linjaansa, jolla ei enää kuljetettu junia. Vuonna 1996 yhtiö ajoi myös hetken aikaa Helsingin ja Norrköpingin välistä linjaa, joka ei kuitenkaan osoittautunut menestyksekkääksi. Oy Finnlink Ab sulautui Finnlines Oyj:hin vuoden 2010 lopussa.
Aiheesta muualla

Kuvia tai muita tiedostoja aiheesta Finnlink Wikimedia Commonsissa
FinnLinkin verkkosivut
Finnkino Strand

Strand sijaitsee kauppakeskus IsoKristiinassa.
Finnkino Strand on Finnkino-ketjun elokuvateatteri Lappeenrannassa Peltolan kaupunginosassa kauppakeskus IsoKristiinan toisessa kerroksessa. Teatteri oli osa IsoKristiinan mittavaa laajennusta, ja se avattiin 30. syyskuuta 2015.
Strandissa on neljä salia ja yhteensä 535 asiakaspaikkaa. Kaikissa saleissa on Barcon 4K-projektori, Dolbyn 7.1-äänentoisto ja high frame rate -tekniikka. Kaksi saleista on varustettu lisäksi Dolbyn 3D-tekniikalla. Suurimmassa, 241-paikkaisessa Strand 1 -salissa on 100 neliömetrin valkokangas. Salien lisäksi teatteriin kuuluu herkkumyymälä ja 300 neliömetrin aulatila. Teatterin nimi viittaa Lappeenrannan ruotsinkieliseen nimeen Villmanstrand, ja se valittiin yleisökilpailussa annettujen ehdotusten joukosta.
Finnkino mainosti Strandin avajaisia poikkeuksellisesti suurella mainoslakanalla Lappeenrannan vesitornin kyljessä. Avajaisviikon elokuvia olivat muun muassa Napapiirin sankarit 2, Marnie – tyttö ikkunassa, Sicario ja Tale of Tales. Strand merkitsi Finnkinolle paluuta Lappeenrantaan, josta se oli lähtenyt vuonna 1988 myytyään Kauppakadulla VPK:n talon yläkerrassa toimineet Adams-teatterit paikalliselle Elokuva Luotolalle. Finnkino tavoitteli uudella teatterilla 100 000 vuosittaista katsojaa, mikä oli hieman enemmän kuin Luotolan teattereilla Kino-Aulalla ja Nuijamiehellä yhteensä.
Aiheesta muualla

Strand Finnkinon sivustolla (Arkistoitu – Internet Archive)
Strand IsoKristiinan sivustolla (Arkistoitu – Internet Archive)
Etyylimetyylieetteri

| Etyylimetyylieetteri |
| --- | --- |

Tunnisteet
Muut nimet:  Metyylietyylieetteri, metoksietaani
CAS-numero:  540-67-0
PubChem CID:  10903
Ominaisuudet
Molekyylikaava:  C3H8O
Moolimassa:  60,096 g/mol
Ulkomuoto:  Väritön kaasu
Sulamispiste:  −113,0 °C (160 K)
Kiehumispiste:  7,4 °C (280,5 K)
Tiheys:  0,7251 g/cm3
  
Etyylimetyylieetteri eli metoksietaani on normaaliolosuhteissa olomuodoltaan väritön, helposti syttyvä kaasu, jolla on lääkkeenomainen muistuttava makeahko haju. Sen kemiallinen kaava on C3H8O ja rakennekaava CH3OCH2CH3. Se on etanolin metyylieetteri-johdannainen.
Metyylietyylieetterin pallomalli
Aiheesta muualla

https://pubchem.ncbi.nlm.nih.gov/compound/Ethyl-methyl-ether
https://cameochemicals.noaa.gov/chemical/702
Felipe Mattioni

| Henkilötiedot |
| --- | --- | --- |
Koko nimi: Felipe Mattioni Rohde
Syntymäaika: 15. lokakuuta 1988 (ikä 35)
Syntymäpaikka: Ijuí, Brasilia
Pelipaikka: laitapuolustaja
Pituus: 177 senttimetriä
Junioriseurat
2004–2007: Grêmio
Seurat
| Vuodet | Seura | O (M) |
| 2007–2008 2009–2010 2009 2009–2010 2010–2015 | Grêmio Maga Esporte → Milan (laina) → Mallorca (laina) Espanyol | 13 (0) 0 (0) 1 (0) 20 (1) 13 (0) |
 Seurajoukkueuran tilastot kattavat vain kansalliset sarjat, päivitetty 30. toukokuuta 2015.
Felipe Mattioni Rohde (s. 15. lokakuuta 1988 Ijuí, Brasilia) on brasilialainen jalkapalloilija. Hän on pelipaikaltaan oikea laitapuolustaja. Hän on kotimaansa lisäksi pelannut Italiassa, Espanjassa ja Englannissa. Hän pelasi Espanjan Primera Divisiónissa 33 ottelua, joissa hän teki yhden maalin, ja Italian Serie A:ssa yhden ottelun.
Ura

Mattioni aloitti pelaajauransa vuonna 2004 Grêmiosta, jonka edustusjoukkueeseen hän nousi kolme vuotta myöhemmin. Ensiesiintymisensä maan pääsarjassa hän teki kaudella 2008 kotiottelussa Náuticoa vastaan.
15. tammikuuta 2009 hän siirtyi loppukauden kestävällä lainasopimuksella Milaniin. Siirto sisälsi mahdollisen osto-option lainasopimuksen päätyttyä. Hän teki ensiesiintymisensä joukkueessa epävirallisessa ystävyysottelussa Rangersia vastaan. Lainan aikana Mattioni kärsi jalkavaivoista, eikä Milan lopulta päättänyt käyttää osto-optiotansa hänestä. Ainoan ottelunsa Serie A:ssa hän pelasi 3. toukokuuta 2009.
26. elokuuta 2009 Mattioni siirtyi Mallorcaan kauden mittavalla lainasopimuksella, jonka jälkeen saarelaisjoukkueella on mahdollisuus ostaa pelaajanoikeudet alustavasti noin 2 miljoonalla eurolla.
Heinäkuussa 2010 hän teki viisivuotisen sopimuksen barcelonalaisseura Espanyolin kanssa.
Aiheesta muualla

Felipe Mattionin esittely Espanyolin kotisivustolla (Arkistoitu – Internet Archive) (katalaaniksi)
Ernst Heinrich Karlen

Ernst Heinrich Karlen CMM (1. helmikuuta 1922 Törbel – 28. lokakuuta 2012) oli sveitsiläissyntyinen katolinen arkkipiispa. Hänet vihittiin papiksi 22. kesäkuuta 1947 ja nimitettiin Umtatan hiippakunnan (Etelä-Afrikka) piispaksi 26. syyskuuta 1968. Piispaksi vihkiminen seurasi 3. joulukuuta. Pääkonsekraattorina toimi John Gordon, jota avustivat Joseph Grueter ja Alfonso Liguori Morapeli.
9. toukokuuta 1974 Karlen sai nimityksen Bulawayon hiippakunnan (Zimbabwe) piispaksi, ja 10. kesäkuuta 1994 hänestä tuli hiippakunnan arkkihiippakunnaksi ylentämisen jälkeen sen arkkipiispa. Hän jäi eläkkeelle 24. lokakuuta 1997.
Envoy of Death

| Envoy of Death Sarcofagus |
| --- | --- | --- |

Studioalbumin tiedot
 Äänitetty : 9. syyskuuta – 16. marraskuuta 1980; Indigenous Records' Studio & Base Studio
 Julkaistu: joulukuu 1980
 Tuottaja(t): Esa Kotilainen ja Kimmo Kuusniemi
 Tyylilaji: heavy metal
 Kesto: 37.10
 Levy-yhtiö: JP-Musiikki
Sarcofaguksen muut julkaisut
| Cycle of Life 1980 | Envoy of Death 1981 | Moottorilinnut 1982 |
Envoy of Death on heavy metal -yhtye Sarcofaguksen toinen studioalbumi. Se julkaistiin vuonna 1980 levymerkillä JP-Musiikki.
Kappaleet

Kaikki kappaleet säveltänyt ja sanoittanut Kimmo Kuusniemi.
Envoy of Death – 4.44
The Deadly Game – 3.53
Wheels of Destruction – 4.35
Insane Rebels – 5.36
Die to Win – 4.56
Stolen Salvation – 3.57
Black Contract – 9.29
Kokoonpano

Jukka Homi – laulu
Kimmo Kuusniemi – kitara
Juha Kiminki – bassokitara
Ari-Pekka Roitto – rummut
Esa Kotilainen – kosketinsoittimet
Ronnie Österberg – rummut (kappale 7)
Joona Lukala – masteroija
Linnea Hirvensalo – kansikuva
Aiheesta muualla

Envoy of Death discogs.com -sivustolla
Albumi Envoy of Death Encyclopaedia Metallum -sivustolla (englanniksi)
Eikonoklastes

Nimiösivu kirjasta Eikonoklastes.
Eikonoklastes (kreikan sanasta εἰκονοκλάστης "ikonoklasti" ) on John Miltonin kirjoittama englanninkielinen kirja, joka julkaistiin lokakuussa 1649. Kirjassa Milton perustelee, miksi Kaarle I:n mestaaminen sisällissodan jälkeen saman vuoden tammikuussa oli oikeutettua. Kirjan nimi on otettu kreikan kielestä ja tarkoittaa "ikonoklastia" tai "ikonin hajottajaa". Nimi viittaa kirjaan Eikon Basilike ("kuninkaan ikoni") joka oli kuningasmielinen, erittäin suosittu kirja. Miltonin kirjaa pidetään yleisesti parlamentin kannattajien propangandana, jonka tarkoitus oli hyökätä kuningasmielisten argumentteja vastaan.